PREDSEDA, FOX CORPORATION
Príbeh Patriotov
sa spája so skvelým lídrom.
A tým je Robert Kraft.
Robert je stelesnením amerického sna.
Na začiatku mal veľmi málo a postupne si vybudoval veľké impérium.
Tím New England Patriots potvrdzuje svoju dynastiu v NFL.
Je známy ako líder Patriotov
a celej NFL.
A myslím, že všade má obdivovateľov.
Po treťom Super Bowle
sa o nás veľmi zaujímali médiá...
...a ja som bol pozvaný
na cestu do Ruska.
PETROHRAD, RUSKO JÚN 2005
Prišli sme tam a objavil sa Putin.
VLADIMIR PUTIN PREZIDENT RUSKA
Vzrastom menší, ale o to desivejší.
Putin šiel vystúpiť pred médiá
a požiadal nás, aby sme sa postavili zaňho.
Hneď vedľa mňa stál Rupert Murdoch
a mne bolo povedané,
aby som prezidentovi ukázal prsteň zo Super Bowlu.
Prsteň zo Super Bowlu je veľmi veľký a pompézny.
Nepovedal by som, že je krásny.
Ale tí, čo ho získali, so mnou nebudú súhlasiť.
Vytiahol som ten prsteň z vrecka a podal som mu ho.
Nasadil si ho a pozrel na mňa.
Povedal: „S týmto by som mohol niekoho aj zabiť.“
„Mohol by som ním niekoho zabiť.“
Veľmi dobre sme vedeli, že on by naozaj mohol.
Mykol som sa a povedal som: „Pán prezident,
vy by ste mohli niekoho zabiť aj bez neho.
Veď ste boli šéfom KGB.“
Ten prsteň si sňal,
ja som nastrčil ruku, ale on si ho nechal
a dal si ho do bočného vrecka.
Traja agenti KGB sa postavili okolo neho a on sa vytratil.
„Stále má môj prsteň!“ Povedal som: „Vypýtaj si ho späť.“
Ale on vraví: „To nemôžem.“
Ten príbeh sa nejak dostal do denníka New York Post.
VLAD: MILÁČIK JE MÔJ!
Stal sa z toho svetový, medzinárodný príbeh o tom,
že mi Putin ukradol prsteň.
Zavolali mi z Bieleho domu
a povedali, že pre vzťahy USA so Sovietskym zväzom bude lepšie,
ak poviem, že ten prsteň som mu daroval.
Je neuveriteľné, koľkú pozornosť si to získalo.
PUTIN PONÚKA PATRIOTOM NAPODOBENINU
Ale popravde,
my sme v tom čase už boli na všetku tú pozornosť zvyknutí.
Tom Brady...
Je najlepší!
Chytená a touchdown!
Najlepší tím v Národnej futbalovej lige.
Stelesnená dokonalosť Patriotov.
- Píšeme históriu NFL! - Áno!
To, čo títo chlapci spolu dokázali, je neuveriteľné.
DOKONALÁ VÝHRA PATRIOTOV NAD GIANTS, 38 : 35
Po tom, čo Patrioti vyhrali toľko zápasov...
Myslím, že americkým fanúšikom to začínalo liezť na nervy.
Daj na to!
V Austrálii sa tomu hovorí „syndróm vysokého maku“.
Ak je niekto veľmi úspešný a ľuďom sa zdá byť až príliš vysoko, chcú ho zničiť.
To je syndróm vysokého maku.
SVETOVÍ ŠAMPIÓNI
Náš tím bol na takej vysokej úrovni,
že tomu ľudia nechceli veriť.
A každý, kto má to šťastie byť na takej pozícii, si musí uvedomiť,
že žiarlivosť a závisť sú nevyliečiteľné choroby.
Tom Brady je muž s dokonalým životom,
dokonalou manželkou, ktorého môžu ľudia nenávidieť.
Keď sa stanete jednotkou,
ľudia po vás pôjdu všetkými možnými spôsobmi.
Brady!
DYNASTIA
V Novom Anglicku sa hrá o titul šampióna AFC.
Patriotom sa postaví tím Colts.
Víťaz postúpi do Phoenixu a zápasu 49. Super Bowlu,
kde sa postaví tímu Seattle Seahawks.
Brady prihráva Blountovi...
A dáva touchdown.
Touchdown pre tím New England!
Ani nie po piatich minútach hry je to 7 : 0 pre Patriotov.
Bývalý hráč Patriotov Adam Vinatieri hrá proti tímu New England.
V tíme Colts som bol od roku 2006.
Tím Colts bol zrejme najväčším súperom Patriotov v AFC.
Patriotov sme strašne nenávideli.
Jediné, čo nás delilo od Super Bowlu,
bol tím Patriotov.
Develin sa otriasol z nárazu a je to touchdown pre Patriotov.
V prvej štvrtine je stav 14 : 0.
Vždy sme si mysleli, že nemôžu byť takí úspešní.
A tak sme trávili čas navyše tým,
že sme sa snažili zistiť, či nerobia niečo podozrivé.
Brady, Brady, Brady...
Ten šampionát AFC bol v mnohých podobách korunováciou.
Patrioti smerovali k Super Bowlu.
Ale bez vedomia médií,
fanúšikov...
...a Patriotov...
...dal tímu Colts
predošlý súper Patriotov, tím Baltimore Ravens,
tip, že Patrioti neoprávnene manipulovali s loptami.
Tím Colts potom e-mailom upozornil NFL, že Patrioti podvádzajú.
NFL teda hrala vyčkávaciu hru.
Pred zápasom do toho boli všetci zapojení.
Tím Colts sa len potreboval dostať k lopte, ktorú mali v rukách Patrioti.
Interception D'Qwella Jacksona.
D'Qwell Jackson vzal Bradyho prihrávku,
šiel k sideline a manažéri tímu Colts sa zhŕkli
a strkali do lopty, aby našli akési dôkazy.
Tým sa začal jeden z najbizarnejších sporov v histórii NFL.
Dalo sa to čakať.
Po každej veľkej výhre Patriotov príde niekto,
kto obviní Billa Belichicka a jeho tím trénerov z porušenia pravidiel,
ktoré ich doviedli k víťazstvu.
Novou teóriou sú lopty, ktoré neboli úplne dofúkané.
Škandál Deflategate.
- Deflategate. - Deflategate.
Deflategate.
Jeden z najuznávanejších autorov,
Chris Mortensen z ESPN, napísal tweet,
že údajne až 11 z 12 lôpt bolo výrazne nedofúkaných.
Asi polhodinu pred prvým výkopom
sa lopty vracajú tímom na striedačky.
Kto mal potom k tým loptám prístup?
Výhoda hry s nedofúkanou loptou?
Ľahšie sa chytá, najmä v nepriaznivom počasí.
Ten klub je ochotný, citujem:
„Spraviť čokoľvek, aby sa pokúsil vyhrať.“
Nie je to prvýkrát, čo obišli pravidlá.
Pred siedmimi rokmi to bol škandál Spygate.
Povedal som si, že ak je to pravda, Bill Belichick musí odísť.
To sa predsa nerobí.
Úplne to narúša morálne zásady zápasu.
Dobre, vyjadrím sa k tomu...
k tomu problému s loptami. Hm...
Keď som v pondelok ráno prišiel, bol som šokovaný,
keď som sa zo správ o tých loptách dopočul.
Môžem vám povedať, že za celú svoju trénerskú kariéru
som sa so žiadnym hráčom
nerozprával o tlaku vo futbalovej lopte.
Asi všetci vieme, že quarterbackovia, vykopávači či špecialisti
majú isté preferencie, pokiaľ ide o lopty.
Tomove osobné preferencie,
pokiaľ ide o lopty, sú niečo, o čom sa môžete rozprávať
detailnejšie s ním. Povie vám toho viac.
Tak počkať! To vážne?
„Naši quarterbackovia? Tí vám o tom povedia viac? Spýtajte sa ich?“
„Spýtajte sa Toma.“
„Spýtajte sa quarterbacka.“
Povedal som vám všetko, čo viem.
Belichick si myslel,
že kvôli škandálu Spygate
bude zasa terčom on.
Nemám pre to vysvetlenie.
Takže sa chcel uistiť, že...
...on bude za dobrého.
V budúcnosti podnikneme kroky,
aby sme sa uistili, že sa už nedostaneme do takej potenciálnej situácie.
Zradil Belichick svojho quarterbacka?
Bol to Tom Brady.
Chyba hviezdneho quarterbacka Bradyho.
Zdravím, ako sa máte?
Tom, kedy a ako ste údajne zmenili tlak v loptách?
Nemal som žiadne... S tými loptami som nijak nemanipuloval.
V pondelok ráno som sa zobudil a... Bola to prvá vec,
čo som počul.
Ľudia v tejto krajine, ktorí vás vnímali
ako svoj idol, museli preto viesť mnohé nepríjemné debaty.
Sami seba sa pýtajú: „Čo je s naším hrdinom?“
Môžete odpovedať na otázku, či je Tom Brady podvodník?
To si nemyslím.
Mám pocit, že som vždy hral podľa pravidiel.
Nijak som ich nikdy neporušil.
Verím v spravodlivú hru.
A vždy v ňu veriť budem, pokiaľ budem hrať.
Na začiatku som to bral s humorom.
Ale napätie aj nenávisť ľudí sa zvyšovali.
Bolo to akousi súčasťou úspechu Patriotov.
Kiežby som vám vedel dať viac odpovedí,
ale nemám ich.
Sledujú to vaši fanúšikovia. Ak sa teda pozerajú,
čo odkážete fanúšikom Patriotov?
Čo chcete, aby som povedal? Ja neviem.
Čokoľvek chcete. Vy ste stredobodom záujmu.
Všetci ho bombardovali otázkami. Myslím, že na to nebol pripravený.
Útočili naňho.
Brady to nezvládol dobre.
Nebol vo svojej koži.
Bol som ako v úli plnom sršňov.
Tom Brady stál pred reportérmi 31 minút.
Útočili naňho,
ale on trval na tom, že o ničom nevedel.
Tom povedal: „S loptami som nijak nemanipuloval.“
- Tak, kto potom? - Kto?
Kto to bol?
Teraz je potrebné zistiť,
prečo bol z tých lôpt vypustený vzduch?
A ako to spravili?
Vďaka vám. Majte sa.
Po Bradyho tlačovke prišlo ešte viac otázok.
O pár dní neskôr si v NFL povedali: „Dostaneme sa tomu na koreň.“
Púšťame sa do riadneho a objektívneho vyšetrovania.
V zásade sa sústredíme na dve otázky.
Prečo sa v zápase použili lopty,
ktoré neboli v súlade s pravidlami?
A bol to výsledok úmyselného konania?
NFL začala vyšetrovanie s nezávislým právnikom Tedom Wellsom.
NFL si najala Teda Wellsa, skutočne nezávislú osobu.
Wells je kľúčový, lebo sa veci dostane na koreň.
Ted Wells bol veľké zviera.
Veď jeho právnická firma obhajovala napríklad aj tabakové spoločnosti.
Keďže Roger Goodell najal muža, ako je Ted Wells,
vyzeralo to, že sa niečo skutočne stalo.
A zrazu, týždeň pred Super Bowlom,
zatienila táto hlúpa debata o mäkkých loptách
doslova všetko.
49. SUPER BOWL 1. FEBRUÁR 2015
Páni, Patrioti by mali tento Super Bowl vyhrať.
Ak prehrajú Super Bowl,
všetci budú hovoriť:
„To sa stane, keď vás prinútia hrať férovo.“
Meno Patriotov je oficiálne v stávke.
Myslím si, že Tom Brady musí zodpovedať nejaké otázky.
Amerika ho sleduje nenávistným pohľadom.
„Dokonalý Tommy“ nie je až taký dokonalý.
Tie dva týždne boli pre Tommyho veľmi náročné.
Nebral to...
...vôbec ľahko.
Stredobodom škandálu Deflategate
a celej situácie okolo neho bol Tom.
Prihovoril sa celému tímu a bolo vidno, že je rozrušený.
Povedal: „Také niečo by som nikdy neurobil.
Nezničil by som nám sezónu.
Tie obvinenia sú nepravdivé.“
Dokonca si pred nami šiel oči vyplakať.
Tom vie byť veľmi ostrý.
Ale dokáže byť veľmi mäkký, veľmi citlivý.
Veľmi sa ho to dotklo kvôli jeho deťom.
Musel doma počúvať, ako deti po škole
hovoria o veciach, ktoré počuli od kamošov
alebo učiteľov.
Bolo mi ho ľúto.
DO TOHO, PATRIOTI! ĽÚBIME ŤA, OCKO!
Keď niekto útočí na vás, dá sa to zvládnuť.
Ale keď útočí na ľudí, na ktorých vám záleží, je to ťažké.
Podvodník!
Boli sme na mnohých zápasoch, kde ľudia môjho brata
nemali radi a kričali naňho obscénnosti.
Toto ale bolo iné, lebo útočili na jeho ako osobu.
Neverili mu.
Podvodník!
Šampióni AFC, tím New England Patriots!
PATRIOTI PROTI SEATTLE SEAHAWKS
Bolo to pre celú rodinu Bradyovcov
nesmierne náročné obdobie.
Trpel som tým nielen ja, ale aj moja manželka...
Zničilo ju to.
Lebo Tom nie je klamár.
Ako mama som sa cítila bezmocná.
Keď sú vaše deti malé,
vezmete ich do náručia, môžete napraviť ich problémy.
Tomu, čím si Tommy prechádzal,
sme sa mohli len prizerať.
Ale Tommy mohol na futbalovom ihrisku
svetu dokázať, že svoj osud má vo svojich rukách.
Dobre, poďme na to, chlapci.
Nakopme im zadky.
Raz, dva, tri, víťazi!
Brady prihráva. Chytená. LaFell touchdown!
Chceli sme Seahawks poraziť.
Podľa mňa boli trocha nafúkaní.
Wilson.
Lynchovi.
Touchdown!
Bolo to ako na hojdačke. Raz sme skórovali my...
Brady prihráva ďaleko na pravú stranu
Gronkowskému a touchdown!
...potom zas oni.
Chytená! Touchdown!
Bol to súboj titanov.
Play fake. Otvorený hráč Seahawks.
Touchdown Doug Baldwin.
Tento zápas začína byť zaujímavý.
Možno futbalom strávime celú noc.
Tom Brady nám včera povedal:
„Neexistuje zápas, ktorý by som chcel vyhrať viac ako tento.“
Menej ako päť minút, hra za tri body.
Potrebujeme energiu šampiónov!
- To potrebujeme. Pripravení? - Ideme!
Päťdesiatštyri! Hike!
Druhý down a 11.
Brady. Prihráva
Gronkowskému.
Druhý a endzone.
Hej, 50!
Tom pozerá vľavo.
Hádže Edelmanovi.
Touchdown Patrioti!
Sú späť vo vedení!
Touchdown! Boli sme späť v hre.
Na konci tunela bolo vidno svetlo.
A to je štvorbodový náskok.
V štvrtej štvrtine Super Bowlu sme viedli o štyri body.
Keď máte šesť minút do konca a držíte loptu, je to skvelé.
TRÉNER OFENZÍVY
No keď zostávajú dve minúty a loptu nemáte? Hrôza!
Zostáva menej ako minúta a pol.
Dobrý snap quarterbackovi.
Russell hádže napravo.
Má tam Kearsa. Lopta je však zrazená a nechytil ju.
Opäť výborná hra Malcolma Butlera.
Ale Kearse ju chytil? Chytil ju! Neuveriteľné!
Skvelá hra.
Mali nováčika Malcolma Butlera.
Pri príprave na zápas som si každého preštudoval.
Ale štúdiom Malcolma Butlera som nestrávil veľa času,
lebo nemal veľmi hrať.
Zostáva minúta a šesť sekúnd.
Po tej akcii som šiel na sideline.
Nikto nič nehovoril.
Ale bolo to cítiť.
Akosi...
všetko stíchlo a...
mal som pocit, že všetci...
...všetci stratili nádej.
Rok predtým som pracoval v reštaurácii v Mississippi.
A ako nováčik v prvom roku v NFL som hral Super Bowl.
Vedel som, že som robil, čo som vedel, ale stále som mal pocit, že ak prehráme,
bude to moja vina.
Seattle do huddlu.
Zaostávajú o štyri body, no od vedenia nemajú ďaleko.
Zostáva 33 sekúnd.
Myslel som si, že ďalšiu príležitosť ísť do hry
už nedostanem.
Ale zrazu niekto povedal: „Goal line, traja cornerbackovia.“
„Malc. Malcolm, ideš!“
Traja cornerbackovia!
Malcolm, ideš!
Druhý down a endzone.
Čas beží.
Pozeral som na Russa a hovoril som si...
„Príliš sa sem pozerá.
Čo sem toľko pozerá?“
Wilson, rýchla prihrávka.
Je to dobré!
Interception! Od Malcolma Butlera!
Malcolm Butler vstúpil do prihrávky!
To je niečo!
Preskočilo mi. Skákal som tých 15 centimetrov, čo viem vyskočiť.
Malcolm Butler, neuveriteľné!
Šampiónmi NFL sú New England Patriots!
Mladý Butler je hrdinom Super Bowlu.
Rozplakal som sa.
Malo to tak byť. Jednoducho malo.
Musím ísť pozdraviť svojich chlapcov.
Desať rokov sme Super Bowl nevyhrali.
Dva Super Bowly sme medzitým prehrali. Bez neho by sme nevyhrali.
Malcolm! Šibe ti?
To bola ale hra!
- Si neuveriteľný, kamoš! - Vďaka.
Tak sa to robí!
To bola podľa mňa jedna z najlepších akcií
v histórii Super Bowlu. Bolo to veľkolepé.
To, čo mi povedal Tom Brady, bola asi najlepšia vec,
ktorú som v živote počul.
ŠAMPIÓNI 2014
Toto je naše štvrté víťazstvo Super Bowlu
za posledných 14 rokov.
Áno!
Dnes sú Patrioti znova svetovými šampiónmi.
New England Patriots...
...sú šampiónmi NFL.
49. SUPER BOWL OSLAVY VÍŤAZSTVA, 4. FEBRUÁR 2015
Teraz po škandále Deflategate
prichádza rozbor veľmi komplikovaného odkazu pre tím Patriotov.
Namiesto toho, aby sa hovorilo
o Super Bowle, sa všetci sústredia na Deflategate.
Tom Brady vyhral svoj štvrtý titul
aj napriek tomu, že sa v lige kontrolovali lopty.
Pre mňa Brady tou výhrou Super Bowlu všetko napravil.
Brady! Brady!
Ale to nemohlo trvať večne,
najmä nie, keď mlyny NFL mleli pomaly, ale iste.
O TRI MESIACE NESKÔR 6. MÁJ 2015
Horúca novinka. Vyšla správa k škandálu Deflategate.
NFL práve uverejnila toto.
Máme tu dlhú správu Wellsa, ktorá má spolu 243 strán.
PODVODNÍCI PATRIOTI?
Podľa dlho očakávanej správy je viac pravdepodobné ako nie,
že členovia personálu Patriotov
vypustili vzduch z lôpt v zápase šampionátu AFC
a že Tom Brady o tejto praktike niečo vedel.
Tom Brady mal, citujem:
„Aspoň všeobecnú vedomosť o tom, že z lôpt bol vypustený vzduch.“
Keď uverejnili Wellsovu správu,
bolo ťažké ignorovať, že Brady mal záujem o to,
aby boli lopty dostatočne mäkké.
Prvou vecou, ktorej sa Wellsova správa venovala,
bol dôkaz, že zamestnanec Patriotov starajúci sa o lopty,
mal príležitosť z nich vypustiť vzduch.
V rámci vyšetrovania povedali, že mali kamerový záznam zo štadióna,
ktorý to dokazoval.
Video dôkazy, ktoré preskúmava liga
a identifikovaná osoba,
ktorá vzala dotknuté lopty za zatvorené dvere.
Vyšetrovanie Deflategate sa zameriava
na 90-sekundovú pauzu na toalete,
ktorú si pred zápasom AFC spravil
zamestnanec Patriotov starajúci sa o šatne.
Nahrávka ukazuje, ako zamestnanec nesie lopty na toaletu.
To, že sa na tej toalete zastavil, vytvára akúsi úroveň podozrenia.
Prečo nenechal tie lopty pred toaletou?
Čo tých 90 sekúnd robil?
Vyprázdňoval si mechúr?
Alebo vyprázdňoval lopty?
Vo Wellsovej správe sa uvádza, že je viac než pravdepodobné,
že z lôpt v tom čase vypustil vzduch.
K týmto okolnostiam ešte prispeli
textové správy.
Správy medzi zamestnancom Patriotov starajúcim sa o šatne
a asistentom pre výstroj poukazujú na Bradyho.
Dejú sa pochybné veci.
Textové správy o používaní ihly.
Mali textové správy, telefónne záznamy.
Zistili, že asistent pre výstroj žartoval o tom, že je „vypúšťač“.
Chlapík, ktorý si hovorí „vypúšťač“
a vypúšťa z lôpt vzduch...
...tomu by sa dalo uveriť.
Nie sú to dokonalé dôkazy,
ale ide o veľmi vierohodný prípad.
Taká už bola Wellsova správa.
Všetko je to len o úsudku. Nie je tam nič, čo by ho usvedčilo.
Wells chcel niečo na usvedčenie Bradyho...
...čo by potvrdilo, že títo asistenti nekonali z vlastnej vôle
a náhodne vypúšťali z lôpt vzduch.
Nájde dôkaz, že im Tom káže, aby to spravili?
Vyšetrovatelia teda zomierali túžbou po telefóne Toma Bradyho.
Nový vývoj v škandále Deflategate!
Liga odhalila, že Brady si nechal zničiť telefón,
hneď ako ho chceli vidieť vyšetrovatelia.
Povedal, že to s telefónom bežne robí.
Po nejakom čase si kúpi nový telefón
a asistentovi povie, aby ten starý zničil,
aby z neho nik nezískal informácie a nezneužil ich.
Brady zničil svoj telefón.
A tým sa rozpútalo peklo.
PODVODNÍK!
Kritici rozoberajú moment,
keď si NFL vypýtala od Toma Bradyho jeho telefón.
Každý súdny človek
by to pochopil tak, že Patrioti podvádzali a klamali.
- Prichytení pri podvádzaní... - Podvod.
Šlo by o podvádzanie.
Vedel o tom!
Vedel, že sa z lôpt vypúšťal vzduch!
Ty jeden podvodník!
Všetci vraveli: „Ste podvodníci! Vždy ste boli. Trvá to už dlho.
Znova ste to spravili. Je nám z toho zle!“
Mám veľké novinky. NFL suspenduje
quarterbacka Patriotov Toma Bradyho na štyri zápasy bez nároku na honorár.
Prvé štyri zápasy ďalšej sezóny.
Naozaj idú potrestať
ich najlepšieho hviezdneho hráča.
Toma Bradyho veľmi obdivujem a rešpektujem,
ale pravidlá treba dodržiavať
a platia pre všetkých...
Vždy, keď dôjde k porušeniu pravidiel,
je mojou úlohou pristupovať k tomu bez emócií
a s tým,
že beriem do úvahy len to, čo sa skutočne stalo.
Potom to riešim.
Ale v tom vonkajšom svete...
Ja v tom svete ale nežijem.
Žijem vo svete ligy a veci riadne riešim
z jej pohľadu.
To je niečo!
Špekulovalo sa, že na základe vzťahu Rogera Goodella
s Robertom Kraftom bude Goodell k Patriotom miernejší,
ale zdá sa, že to tu neplatí.
Ide naozaj o drsnejšiu podobu ich dobrých vzťahov...
Keď NFL vydala svoj veľmi tvrdý rozsudok,
uvedomil som si, že liga nie je naším spojencom.
Kvôli tomu, že som mal s komisárom Goodellom dobré vzťahy,
to musel zrejme prehnať,
aby sa uistil, že ho nik neobviní zo zahmlievania či z prílišnej mäkkosti.
SPĽASNUTÉ NÁDEJE
Toto je vyjadrenie proti majiteľovi Robertovi Kraftovi.
Goodell hovorí: „Všetci si myslia, že som s Bobom Kraftom kamarát.
A čo si myslíte o tomto?“
Roger Goodell asi hovorí: „Vďakabohu,
že môžem všetkým ukázať, že som tvrdá ruka spravodlivosti.“
Komisár NFL, Roger Goodell,
pracuje pre majiteľov klubov.
To zahŕňa aj Roberta Krafta,
ale aj ostatných, ktorí sa rozhodli byť nespokojní s tým,
ako Roger Goodell naložil so škandálom Spygate.
Všade panoval hnev a rozhorčenie
ostatných majiteľov, ktorí Goodellovi do ucha neustále hovorili:
„Musíš niečo urobiť!
Už im prešiel škandál Spygate. To im necháš prejsť aj toto?“
Tentokrát pritvrdili.
Podľa mňa začali akýsi hon na čarodejnice.
A Tom Brady bol čarodejnicou, ktorú bolo treba v Saleme upáliť.
Keď sme sa pred štyrmi mesiacmi rozhodli
natáčať túto reláciu, okolnosti boli celkom iné.
V miestnosti nám preto visí problém.
Kde?
Vy ste možno jediný, kto ho nevidí.
Tom, ste vo všetkých médiách. Ted Wells zverejnil svoju správu.
Je Super Bowl poškvrnený? Vyhrali Patrioti podvodom?
Čo si myslíte?
Tiež som toho názoru.
Kým vyšla Wellsova správa,
fanúšikovia Patriotov si brúsili nože,
vychádzali do ulíc a zo škandálu Deflategate šaleli.
Najlepší hráč!
Tom, zdá sa, že ste si vybrali celkom priateľské miesto na rozhovor.
Vďaka, že ste sem prišli.
Fanúšikovia Patriotov sa spojili a prišli Toma brániť.
Škandál Deflategate je tou najhoršou urážkou tohto športu.
Toma Bradyho vylúčili na štyri zápasy
za to, že im nedal svoj sprostý telefón.
A za to, že mal kamoša, čo si hovoril „vypúšťač“.
Keby som mal ja mať problémy za všetko, čím sa nazvali moji kamoši,
skončil by som.
Nikdy by som takej nedôveryhodnej organizácii, ako je NFL,
nedal svoj sprostý telefón, aby si mohli čítať moje e-maily.
Ben Affleck. Videli ste to?
Hej, videl. Bol... trošku rozhorčený.
- Bostonskí fanúšikovia... - Trošku rozhorčený!
Sme trošku šialení. A tieto veci berieme veľmi vážne.
Vy v médiách ste líšky!
Nemohli ste prehltnúť to, že má výzor filmovej hviezdy
a za priateľku modelku.
Všetkým vám športovým novinárom bez kondičky to pripomenulo,
koľkokrát vás na hodine telocviku nikto nechcel do tímu.
Preto ste sa doňho pustili!
Nik si nechcel priznať, že nás nevedia poraziť.
Zo všetkých sa stali malé plačúce dievčatká
„Tá... tá... lopta vážila o niečo menej!“
Choďte s tým do riti!
Uvoľnite Toma Bradyho!
UVOĽNITE ČÍSLO 12
Patrioti
a ich fanúšikovia chceli všetkým povedať:
„Hej! Ten príbeh nie je taký, ako sa zdá!“
Dôkaz je priamo tu. Tom Brady nie je podvodník.
Chcel dokázať, že za tlak v lopte
môže počasie, a nie Tom Brady.
Niektorí fanúšikovia hovorili o vede
a o zákone o ideálnom plyne.
Sú to základné zákony fyziky.
To sa deje s loptami v chladnom počasí.
A iní ukazovali na to, že šlo o nesprávne záznamy.
Mortensen nesprávne
uviedol, že 11 z 12 lôpt Patriotov
bolo takmer o kilo ľahších,
čo je príbeh, ktorý bol na začiatku škandálu Deflategate.
Iní hovorili, že to robí každý.
Vieme, že manipulovanie s loptou je bežnou praxou.
Vytvorila som
príbeh o všetkom, čo quarterbackovia robili s loptami pred zápasmi.
Dávali ich do práčok.
Každá jedna vec bola horšia ako nejaký tlak v lopte.
Vypustil Tom Brady z lôpt vzduch?
Pravdepodobne áno, ale o čom sa tu bavíme?
Ja len... Po všetkých tých rokoch tomu nerozumiem.
Uvoľnite Toma Bradyho!
SÚD NFL, ROB SI SVOJU ROBOTU!
Roger je šašo!
Ako fanúšik som už nechcel
sedieť a sledovať tých idiotov v kanceláriách,
ako im to všetko prechádza.
Uvoľnite Toma!
Keď Bradyho suspendovali, fanúšikov to naštvalo.
Mám firmu v Bostone
a s pár zamestnancami sme premýšľali, čo urobíme.
Nechceli sme sa len prizerať.
Chceli sme zabojovať.
Dnes je 12. máj.
Pripravujeme sa na schôdzu v komisárovej kancelárii.
Vojdeme a povieme: „Chceme sa stretnúť s Rogerom Goodellom.“
Predpokladám, že to stretnutie nám zamietnu.
A my sa potom zvalíme na zem a pripútame sa o seba.
O Barstoole si ľudia neuvedomujú,
že to nie je tá najviac premyslená organizácia na svete.
Len si povieme: „Ideme do centrály NFL!“
„Ideme domov, zoberieme si veci a ideme.“
Uvoľnite Bradyho! Goodell preč!
Uvoľnite Bradyho! Vyhoďte Goodella!
Spravili sme kruhový protest,
ako keď ľudia štrajkujú, a potom sme vošli do centrály NFL.
Hovorili sme so sekretárkou. Spýtala sa: „Máte schôdzku?“
Vedeli sme, že nás tam nepustia.
Tak sme sa k sebe pripútali a požadovali schôdzu s komisárom.
Chceme sa Rogera spýtať len päť otázok a potom odídeme.
Prečo si klamal? Prečo nenávidíš Toma Bradyho?
Ako môžeš niekoho usvedčiť bez dôkazov?
Chcete byť zatknutí, však?
Chceme vidieť Goodella.
Ale nakoniec vás zatknú.
Polícia je už na ceste.
Prišla polícia a zatkla nás.
Uvoľnite Davida!
Neznášajú nás,
lebo chcú byť ako my!
Keď si na to spomeniem,
bolo šialené ísť za takú blbosť do väzenia.
Potenciálny škandál s podvádzaním
týkajúci sa jedného z najlepších tímov
a quarterbacka v histórii
aj naďalej zaberá obrovské množstvo času a pozornosti.
Škandál Deflategate sa presunul z ihriska do súdnej siene.
Brady sa odvoláva proti suspendovaniu.
Tie kresby zo súdu?
Tom Brady je skutočne pekný muž.
Ale toto?
Mal by to byť taký veľký príbeh?
Pozrime sa. Vláda Jemenu padla.
Vo Francúzsku operujú teroristické bunky.
A všetky správy dnes večer hovorili o škandále Deflategate.
Panebože, áno!
Tento príbeh mal byť len smietkou.
Ale ide o Patriotov!
Je to najväčší príbeh v meste.
Našou témou dňa je prebiehajúci škandál Deflategate.
Ďalšie správy. Osud dvoch Japoncov zadržiavaných ISIS-om je neistý.
Bolo to šialené.
ZVÝŠI DEFLATEGATE RATINGY?
Ak sa pozriete na ratingy,
sú obrovské a stále narastajú.
Boston vyhráva, lebo podvádza.
V troch zápasoch použil Boston na hnedo namaľovanú volejbalku!
Len jedna vec sa dá spľasnúť.
Tieto gule!
NFL, médiá,
fanúšikovia po celom svete
a my všetci sme túto bezvýznamnú udalosť
nafúkli na jeden z najbizarnejších a najviac kontroverzných príbehov,
ktorý si za svoj život pamätám.
Tento škandál s loptami
sa z profesionálneho futbalu nevytratí.
Škandál NFL Deflategate ide na federálny súd.
Zdalo sa, že pre právnikov NFL
to bol trestný čin storočia.
Nech bol ten dôvod akýkoľvek, chceli všetko vyťahovať
a vytvoriť veľké rozptýlenie.
Myslím, že to NFL uškodilo.
Lige to nepomohlo.
Pamätám si, ako som to sledoval a myslel si:
„Prečo tým trávite toľko času a míňate na to toľko peňazí?“
V rovnakom čase...
HRÁČ NFL VYHODENÝ ZA NAPADNUTIE
...boli v NFL hráči s problémami s domácim násilím.
NFL mala problémy so zamestnancami.
BUDÍČEK PRE HRÁČOV A TRÉNEROV NFL
Všetky tie veci boli odsunuté nabok, aby sa veci mohli zamerať na škandál.
Išlo predsa o Patriotov.
NFL má veľké správy.
Komisár NFL Roger Goodell potvrdzuje štvorzápasové suspendovanie
quarterbacka Patriotov, Toma Bradyho,
ktorý je v súčasnosti tvárou NFL
a jedným z najpopulárnejších quarterbackov.
Myslím, že je dôležité sa k veciam vyjadriť
pred začatím tréningového kempu.
Dúfal som, že odvolanie sa Toma Bradyho
poskytne Rogerovi Goodellovi potrebné vysvetlenia na to,
aby zrušil jeho suspendovanie.
Mýlil som sa, keď som v tomto lige veril.
Keď nás čaká boj, radi v ňom vyhráme
každú bitku.
Ale koniec-koncov, najvyššou autoritou je Goodell.
Túto bitku sme nevyhrali.
A ja som to chcel už mať za sebou.
Po dnešku už o tejto veci nebudem hovoriť
a každému z organizácie odporúčam spraviť to isté.
Tom, ako tu dnes sedíte,
chceli by ste reagovať na akékoľvek obvinenia z Wellsovej správy
a mesiace dlhé vyšetrovanie NFL?
Nie.
Mám veľa osobných pocitov a...
Ale tie zdieľať nebudem.
Budem premýšľať nad tým, čo musím urobiť v budúcnosti.
Vďaka, rád som vás videl.
Videl som, akí sú ľudia nevraživí,
čomu som vôbec nerozumel.
Koniec koncov šlo o viac než len o mäkké lopty.
Teraz to už patrí k futbalovej kultúre.
Ale v tom čase to bolo vyčerpávajúce.
A v istom momente som to pustil a nechal tak.
Povedal som si, že stačilo.
Brady nebude hrať prvé štyri zápasy sezóny 2016. Je suspendovaný.
TRÉNINGOVÝ KEMP 2016
Na Toma to malo obrovský vplyv.
Tom len chcel byť dobrým spoluhráčom a venovať sa hre.
Ale po tréningovom kempe
musel vynechať štyri zápasy.
To ho štvalo.
Hike!
Bol strašne naštvaný.
Nie!
Mali sme pocit,
že keď sa po suspendovaní vráti do hry,
zo srdca sa všetkým pomstí...
Nakopte im zadky!
Tom Brady sa vráti a bude hrať ako posadnutý.
Máme sa čoho báť.
Mnohé tímy, ak nie všetky, si hovoria...
Preklad titulkov: Lenka Elsaigh Nedvědová